VENDIM
Nr. 62, datë 25.2.2021
[bookmark: _Hlk62631094]
MBI HEQJEN E LICENCËS NR. 53, SERIA NPM08P, DHËNË SHOQËRISË “ALB WIND ENERGY” SHPK, ME VENDIMIN E BORDIT TË ERE-s NR. 13, DATË 28.1.2008, I NDRYSHUAR

[bookmark: _Hlk62631128]Në mbështetje të neneve 16 dhe 42, të ligjit nr. 43/2015 “Për sektorin e energjisë elektrike”, i ndryshuar; neneve 7, 8 dhe 9, të rregullores “Për procedurat e heqjes së licencave në sektorin e energjisë elektrike dhe të gazit natyror”, miratuar me vendimin e Bordit të Entit Rregullator të Energjisë (ERE) nr. 58, datë 18.4.2017; nenit 15, të Rregullores për organizimin, funksionimin dhe procedurat e ERE-s, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 25.2.2021, mbasi shqyrtoi relacionin nr. 30/5 prot., datë 17.2.2021, të Drejtorisë së Licencimit, Autorizimeve dhe Mbikëqyrjes, 
konstatoi se: 
- Bordi i ERE-s, me vendimin nr. 249, datë 21.12.2020, vendosi:
1. Rrëzimin e kërkesës së shoqërisë “ALB Wind Energy” sh.p.k., për zgjatjen e afatit të plotësimit të kushteve të vendimit të licencimit nr. 13, datë 28.1.2008, i ndryshuar. 
2. Fillimin e procedurës për heqjen e licencës së shoqërisë “ALB Wind Energy” sh.p.k., nr. 53, seria NPM08P.
- Shoqëria është njoftuar për këtë vendim me shkresën e ERE-s nr. 1327 prot., datë 31.12.2020, nëpërmjet së cilës është informuar se ka 30 ditë kohë për të paraqitur argumentet e saj të mundshme me shkrim, nga marrja e kësaj shkrese.
- Në kuadër të projektit të asistencës që Ministria e Infrastrukturës dhe Energjisë, (MIE) ka marrë nga Banka Evropiane për Rindërtim dhe Zhvillim (BERZH) për ndërtimin e parqeve eolike, brenda afatit gjatë të cilit shoqëria kishte të drejtën për t’u përgjigjur me shkrim, është përcjellë në ERE një MEMO mbi statusin ligjor të licencave ekzistuese për prodhimin e energjisë elektrike nga era dhe revokimin e mundshëm të tyre, si dhe një studim mbi zonat potenciale për ndërtimin e këtyre parqeve eolike dhe zonat në të cilat, për shkak të statusit të tyre, nuk mund të ndërtohen parqe të tilla.
- MIE, me shkresën e protokolluar në ERE me nr. 714/1 prot., datë 13.7.2020, ka bërë me dije qëndrimin e saj si vijon: “Ministria e Infrastrukturës dhe Energjisë (MIE) nuk është dakord me shtyrjen e afatit të licencave të lëshuara nga ERE për ndërtimin e objekteve të reja gjeneruese nga energjia elektrike eolike, pasi është në fuqi baza ligjore për të aplikuar për ndërtimin e impianteve eolike sipas përcaktimeve të ligjit nr. 7/2017 “Për nxitjen e përdorimit të energjisë nga burimet e rinovueshme” dhe të ligjit nr. 43/2015 “Për sektorin e energjisë elektrike”. Të njëjtin qëndrim MIE ka mbajtur edhe në takimin e datës 3.2.2021, të zhvilluar mes përfaqësuesve të Ministrisë së Infrastrukturës dhe Energjisë (MIE), Bankës Evropiane për Rindërtim dhe Zhvillim (BERZH) dhe ERE-s, duke theksuar se nuk duhet të zgjaten afatet e plotësimit të kushteve të vendimit të licencimit të këtyre subjekteve, pasi kjo mund të binte në kundërshtim me strategjinë e MIE-s për zhvillimin e procedurave konkurruese për ndërtimin e këtyre objekteve gjeneruese, të cilat kanë mundësinë e marrjes pjesë në ankandin që do të zhvillohet.
- Ministria e Infrastrukturës dhe Energjisë (MIE) ka publikuar njoftimin për hapjen e ankandit të kapaciteteve të reja gjeneruese, nëpërmjet linkut Shprehje Interesi - Ministria e Infrastrukturës dhe Energjisë (infrastruktura.gov.al).
[bookmark: _Hlk64283072][bookmark: _Hlk63160382]- Pas përfundimit të afatit të përcaktuar prej 30 ditësh nga marrja dijeni, shoqëria “ALB Wind Energy” sh.p.k. nuk ka depozituar në ERE as informacion, dhe as dokumentacion dhe nuk ka marrë masa për të shmangur shkakun ligjor që çoi ERE-n në fillimin e procedurës për heqjen e licencës.
- Në nenin 9, germa “c”, të rregullores “Për procedurat e heqjes së licencave në sektorin e energjisë elektrike dhe të gazit natyror”, miratuar me vendimin e Bordit të ERE-s nr. 58, datë 18.4.2017, parashikohet se:
Me marrjen e informacionit të detajuar me të dhënat sipas neneve 7 dhe 8, të kësaj rregulloreje, Bordi do të vendosë, për: 
[bookmark: _Hlk63159288]c) të hequr licencën subjekt i kushteve të përcaktuara në pikat “a”, “b”, “c”, “ç” dhe/ose “d”, të nenit 5, të kësaj rregulloreje, në bazë të propozimit të paraqitur në raport, në përputhje me nenin 8, të kësaj rregulloreje. 
- Me heqjen e kësaj licence, shoqëria “ALB Wind Energy” sh.p.k. nuk mban më statusin e të licencuarit nga ERE, licenca bëhet e pavlefshme, ajo nuk mund të ushtrojë më veprimtarinë për të cilën ishte licencuar. 
Për gjithë sa më sipër cituar, Bordi i ERE-s 

VENDOSI:

1. Të heqë licencën nr. 53, seria NPM08, dhënë shoqërisë “ALB Wind Energy” sh.p.k., me vendimin e Bordit të ERE-s nr. 13, datë 28.1.2008, i ndryshuar.
2. Me hyrjen në fuqi të këtij vendimi, licenca e sipërcituar bëhet e pavlefshme.
3. Drejtoria e Licencimit, Autorizimeve dhe Mbikëqyrjes të njoftojë palët e interesit për këtë vendimmarrje.
Ky vendim hyn në fuqi menjëherë. 
[bookmark: _GoBack]Për këtë vendim mund të kërkohet rishikim brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare. 
Ky vendim botohet në Fletoren Zyrtare.

